হ্যাটট্রিক করার উপলক্ষটা জয় দিয়ে রাঙিয়ে রাখলেন ট্রেন্ট বোল্ট। টি- টোয়েন্টি সিরিজে পাকিস্তানের কাছে হোয়াইটওয়াশ হওয়া নিউজিল্যান্ড ওয়ানডে সিরিজ শুরু করল জয় দিয়ে। গতকাল প্রথম ওয়ানডেতে পাকিস্তানকে ৪৭ রানে হারায় নিউজিল্যান্ড। পাকিস্তানের বিপক্ষে এ নিয়ে টানা ১২ ওয়ানডে জিতল কিউইরা। গতকাল আবুধাবিতে ব্যাট করতে নেমে ৯ উইকেটে ২৬৬ রান করেছিল নিউজিল্যান্ড। জবাবে ১৬ বল বাকি থাকতে ২১৯ রানে অলআউট হয়ে যায় পাকিস্তান। টস জিতে ব্যাট করতে নামা নিউজিল্যান্ডের শুরুটা অবশ্য ভালো হয়নি। ৩৬ রানের মধ্যেই ফেরেন দুই ওপেনার জর্জ ওয়ার্কার (১) ও কলিন মানরো (২৯)।